UAT ORAȘUL COMARNIC 
ANUNȚ DE SELECȚIE GOSPODARII INDIVIDUALE
_______________________________________________________________________________________________________________________________________________________________________________________________________________________________________________________

 ORAȘUL COMARNIC, JUDEȚUL PRAHOVA 
ANUNȚ DE SELECȚIE A GOSPODĂRIILOR INDIVIDUALE
ÎN VEDEREA PARTICIPĂRII LA PROIECTUL DE DEZVOLTARE A SURSELOR DE ENERGIE REGENERABILĂ ȘI DE CONSTITUIRE A UNEI COMUNITĂȚI DE ENERGIE
în cadrul Programului Dezvoltare Durabilă și Tranziție Justă 2021-2027
Acțiunea “Energie verde accesibilă și mobilitate nepoluantă”
Componenta “Dezvoltarea surselor de energie regenerabilă pentru comunități de energie”
Apelul PTJ/1079/PTJ_P5/NA/PH
	1. INFORMAȚII GENERALE



UAT ORAȘUL COMARNIC organizează procedura de selecție a gospodăriilor individuale în vederea includerii acestora în proiectul pregătit în cadrul apelului menționat mai sus și a participării la comunitatea de energie ce va fi constituită în cadrul proiectului.
	Element
	Informație

	Numărul inițial de gospodării vizat
	130 gospodării

	Perioada de depunere
	14 zile calendaristice, iar data de începere va fi stabilită și publicată ulterior aprobării Metodologiei prin HCL.

	Locul depunerii
	Sediul UAT, Primariei Comarnic, str Republicii nr.104

	Programul de depunere
	Luni - Miercuri : 09:00 - 15:00; Joi: 09: 00-17:00;  
Vineri: 09:00-13:00

	Date de contact
	Telefon: 0244360435 / E-mail: achizitiicomarnic2020@gmail.com



UAT poate decide, ulterior publicării Anunțului de selecție, suplimentarea numărului de gospodării selectate, cu respectarea Metodologiei și a condițiilor aplicabile proiectului.
	2. CINE POATE DEPUNE DOSAR



Pot depune dosar persoanele fizice care solicită includerea unei gospodării individuale și care îndeplinesc cumulativ condițiile de eligibilitate administrativă prevăzute în Metodologie, respectiv:
• Amplasament – gospodăria este situată pe teritoriul administrativ al UAT DENUMIRE UAT.
• Domiciliu – solicitantul are domiciliul la adresa gospodăriei pentru care solicită includerea în proiect.
• Situația cadastrală – locuința/construcția aferentă gospodăriei este înscrisă în cartea funciară, este identificată cadastral și are geometria înregistrată în sistemul integrat de cadastru și carte funciară și în extrasul de carte funciară.
• Tipul gospodăriei – gospodăria este organizată într-o locuință de tip casă unifamilială sau într-o unitate locativă individuală situată într-o clădire rezidențială multifamilială de tip duplex, casă cuplată ori casă înșiruită. Pe imobil există cel puțin o construcție înscrisă în cartea funciară cu destinația de locuință, figurând „cu acte”. Nu sunt eligibile apartamentele/unitățile locative situate în blocuri de locuințe/condominii.
• Regimul de înălțime – construcția cu destinația de locuință pe care urmează să fie realizată investiția are maximum două niveluri și se încadrează într-una dintre configurațiile eligibile: P (parter), S+P (subsol + parter), D+P (demisol + parter), P+M (parter + mansardă) sau P+1 (parter + un etaj).
• Racordarea la Sistemul Electroenergetic Național – gospodăria este racordată la Sistemul Electroenergetic Național și dispune de loc de consum individual și contorizare individuală a energiei electrice.
• Drept asupra imobilului – solicitantul deține asupra imobilului unul dintre drepturile reale eligibile: drept de proprietate, drept de superficie sau drept de uzufruct, înscris în cartea funciară.
• Acordurile necesare – solicitantul deține, după caz, acordul proprietarului/proprietarilor și/sau al coproprietarilor pentru realizarea investiției, inclusiv acordurile privind părțile comune afectate de investiție, dacă sunt aplicabile.
• Situația juridică a imobilului – imobilul are o situație juridică clară care permite realizarea și menținerea investiției. Nu figurează coproprietari decedați și nu există litigii judiciare în curs ori sarcini, interdicții, sechestre, ipoteci sau alte drepturi ale terților incompatibile cu realizarea ori menținerea investiției.
• Activități economice – la adresa gospodăriei nu se desfășoară activități economice și nu există sediu/punct de lucru al unei întreprinderi, în condițiile prevăzute de Ghidul solicitantului și Metodologie.
• Evitarea dublei finanțări și inexistența unor sisteme energetice – gospodăria respectă condițiile privind evitarea dublei finanțări și nu deține sisteme fotovoltaice, sisteme de stocare a energiei electrice sau pompe de căldură achiziționate ori instalate din alte surse.
• Disponibilitatea pentru verificare și evaluare tehnică – solicitantul se obligă să pună la dispoziția UAT documentele și informațiile necesare și să permită accesul reprezentanților UAT și/sau persoanelor desemnate pentru verificarea și evaluarea tehnică a gospodăriei și a amplasamentului investiției.
• Participarea la comunitatea de energie – solicitantul își exprimă acordul scris de a deveni membru al comunității de energie ce va fi constituită în cadrul proiectului, cu respectarea prevederilor legale și a documentelor proiectului.
	3. DOCUMENTELE NECESARE ÎNSCRIERII



1. Formularul de înscriere și angajament, completat și semnat de solicitant;
2. Cartea de identitate a solicitantului;
3. Extras de carte funciară pentru informare, emis cu cel mult 30 de zile calendaristice anterior datei depunerii dosarului, aferent imobilului/unității individuale pentru care se solicită finanțarea;
4. Extras de carte funciară colectivă, emis cu cel mult 30 de zile calendaristice anterior datei depunerii dosarului, pentru o unitate locativă individuală situată într-un duplex, casă cuplată ori casă înșiruită, dacă este aplicabil;
5. Plan de amplasament și delimitare a imobilului (PAD), recepționat/vizat de OCPI, în corelare cu extrasul de carte funciară sau, pentru imobilele înscrise ca urmare a lucrărilor de înregistrare sistematică, extras de plan cadastral, emis cu cel mult 30 de zile calendaristice anterior datei depunerii dosarului;
6. Adeverință de adresă/nomenclatură stradală, emisă de UAT, numai în cazul existenței unor neconcordanțe între adresa din actul de identitate și adresa imobilului din cartea funciară;
7. Documentele privind acordurile necesare realizării investiției, după caz: act notarial privind acordul proprietarului/proprietarilor pentru superficie/uzufruct; acordul celorlalți coproprietari,superficiari, uzufructari; acordul coproprietarilor părților comune afectate; copii ale actelor de identitate ale proprietarilor/coproprietarilor semnatari;
8. Avizul Tehnic de Racordare (ATR) și/sau Certificatul de Racordare aferent locului de consum al gospodăriei;
9. Facturile de energie electrică aferente ultimelor 12 luni anterioare datei depunerii dosarului;
10. Documentele privind consumul de energie pentru încălzirea gospodăriei aferente ultimelor 12 luni, după caz; în lipsa documentelor justificative privind combustibilul solid/biomasa, declarația pe propria răspundere privind tipul și cantitatea estimată utilizată;
11. Documentele justificative necesare pentru demonstrarea criteriilor de selecție și acordarea punctajului, conform Secțiunii V a Metodologiei;
12. Alte documente justificative necesare pentru demonstrarea îndeplinirii condițiilor de eligibilitate prevăzute de Metodologie, dacă este cazul.
	4. EVALUAREA ADMINISTRATIVĂ ȘI PUNCTAJUL



Dosarele sunt verificate exclusiv pe baza documentelor și informațiilor existente în dosarul depus până la data-limită stabilită prin Anunțul de selecție. Nu se solicită clarificări sau completări ulterioare.
Neîndeplinirea sau imposibilitatea demonstrării unei condiții eliminatorii de eligibilitate administrativă conduce la declararea dosarului RESPINS ADMINISTRATIV. Pentru criteriile de punctaj se acordă numai punctajul demonstrat prin documentele depuse; nedemonstrarea unui criteriu conduce la 0 puncte pentru criteriul respectiv, fără a afecta eligibilitatea generală dacă toate condițiile eliminatorii sunt îndeplinite.
Gospodăriile eligibile administrativ sunt evaluate și ierarhizate pe baza unui punctaj maxim de 100 de puncte, astfel:
	Cod
	Criteriu de selecție
	Punctaj maxim

	B1
	Gospodărie afectată de sărăcie energetică
	50

	B2
	Gospodărie beneficiară de venit minim de incluziune
	30

	B3
	Gospodărie afectată de procesul de tranziție
	20

	
	TOTAL MAXIM
	100



Criteriile sunt cumulative. Documentele justificative acceptate pentru fiecare criteriu sunt cele prevăzute în Secțiunea V – Criterii de selecție și grila de punctaj din Metodologie.
Solicitanții ale căror dosare sunt declarate RESPINS ADMINISTRATIV, precum și solicitanții declarați ADMIS ADMINISTRATIV care nu sunt de acord cu punctajul acordat, pot formula contestație în termen de maximum 3 zile calendaristice de la data publicării Raportului intermediar de verificare administrativă, în condițiile prevăzute de Metodologie.
	5. EVALUAREA TEHNICĂ ȘI CONTESTAȚII



Numai gospodăriile declarate ADMIS ADMINISTRATIV prin Raportul final de verificare administrativă sunt programate pentru inspecția și evaluarea tehnică, în ordinea descrescătoare a punctajului final. Inspecția se realizează la fața locului, conform Secțiunii VI a Metodologiei.
Solicitanții pot formula contestații în condițiile și termenele prevăzute de Metodologie. Termenul pentru contestațiile administrative și pentru contestațiile tehnice este de maximum 3 zile calendaristice de la data publicării Raportului intermediar aferent etapei respective.
	6. DOCUMENTE PUSE LA DISPOZIȚIA SOLICITANȚILOR



• Metodologia de selecție a gospodăriilor individuale;
• Formularul de înscriere și angajament;
• Modelele de acorduri și declarații aplicabile, după caz;
• Formularul de contestație pentru evaluarea administrativă;
• Formularul de contestație pentru evaluarea tehnică;
• Informarea privind prelucrarea datelor cu caracter personal (GDPR).


	Reprezentant UAT:  
Ariesan Diana
        
	                 Semnătură:
______________________________



